Faye Kusairi

Dayangku Faratiwan Adnil Awang Kusairi (lahir 19 Jun 1987) atau lebih dikenali sebagai Faye Kusairi (Jawi: فاياي كوسايري)  merupakan pelakon dan model wanita Malaysia, berasal dari Miri, Sarawak Negeri Bumi Kenyalang. Beliau mula dikenali selepas membintangi Istikharah Cinta yang bersiaran di TV3 pada akhir tahun 2014, bergandingan dengan Zul Ariffin.

Kerjaya
Faye memulakan kerjaya lakonan beliau melalui filem Cinderella arahan Ahmad Idham yang dibintangi oleh Nelydia Senrose dan Fizo Omar pada tahun 2013 selepas Umie Aida meminta beliau menghadiri uji bakat yang diadakan oleh Idham bagi mencari barisan pelakon untuk filem tersebut. Faye mengenali Umie selepas berjumpa di sebuah gelanggang badminton di Kelab Ekuestrian Bukit Kiara, Kuala Lumpur.

Nama beliau juga melonjak naik selepas membintangi drama bersiri Istikharah Cinta yang bersiaran di Slot Akasia TV3. Beliau memegang watak utama dan bergandingan dengan Zul Ariffin dalam drama tersebut. Selain itu, Faye juga telah mengeluarkan single pertama beliau iaitu "Kau Biarkan" yang dijadikan sebagai lagu tema untuk drama yang dibintangi oleh beliau iaitu Pujaan Hati Umi. Pada Jun 2017, Faye muncul dalam drama bersiri bertajuk Setia Menunggumu yang bersiaran di HyppTV (kini Unifi TV) bermula 16 Jun 2017. Beliau muncul bersama Zul Ariffin dan Datuk Farid Kamil dalam filem aksi pengembaraan epik adaptasi novel karya Ramlee Awang Murshid, Tombiruo: Penunggu Rimba yang ditayangkan pada 12 Oktober 2017.

Kehidupan peribadi
Faye mula berhijab sepenuhnya pada awal Februari 2016.

Beliau telah selamat menjadi isteri kepada pengarah drama Azmi Hatta (bekas suami Elly Mazlein) yang diadakan di majlis tertutup di kondominium D'Pines, Jalan Ampang yang hanya dihadiri ahli keluarga terdekat pada 9 April 2017, pagi Ahad. Beliau menerima mas kahwin RM 300 dan lima dulang hantaran. Faye menimang anak sulungnya, Alif Azmi yang dilahirkan pada 9 April 2018.

Filemografi

Filem

Drama

Telefilem

Televisyen

Diskografi

Rujukan

Pautan luar

 
 
 
 Faye Kusairi di Instagram

Kelahiran 1987
Orang hidup
Orang dari Sarawak
Pelakon wanita Malaysia
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Peragawati Malaysia